หุ้นตก ทำอย่างไร
ปูกะตอย : สวัสดีจ้า
29 ต.ค. 2565

ปูกะตอย : สวัสดีจ้า
โนฮาว : สวัสดีครับ
ปูกะตอย : ช่วงนี้หวาดเสียวมาก หุ้นตกกันระนาว
โนฮาว : วิธีที่ดีที่สุด คือ อย่ามองพอร์ตลงทุน
ปูกะตอย : ถ้าทนไม่ได้หล่ะ ทำงัย
โนฮาว : ต้องหาวิธีอื่น
ปูกะตอย : ทำงัย ตกขนาดนี้ ใครจะทำใจไหว นี่ขนาดลงทุนหุ้นปันผล ปัจจัยพื้นดีนะ
โนฮาว : ไม่ยากเลยครับ ต้องตัดขาดทุนไปเลย แล้วค่อยกลับมาใหม่ เอาคาถานี้เลย วันพระไม่ได้มีหนเดียว
ปูกะตอย : จ้า
โนฮาว : ข้อควรจำในช่วงหุ้นตก คือ อย่าเก็งกำไร โดยทั่วไปการสวนกระแส คือ การพยายามหลีกเลี่ยงการทำตามนักลงทุนส่วนใหญ่ของตลาด หรือหลีกเลี่ยงการมีส่วนร่วมกับอารมณ์ตลาด แน่นอนการเก็งกำไรเป็นการลงทุนระยะสั้นและเป็นการเสี่ยงดวงซึ่งมีโอกาสที่จะผิดพลาดสูง ในขณะที่กลยุทธ์การลงทุนแบบสวนกระแสจำเป็นต้องอาศัยระยะเวลาการลงทุนที่ค่อนข้างนานและต้องเชื่อมั่นว่าตลาดจะมีการเปลี่ยนทิศทางอันเนื่องมาจากการเปลี่ยนทิศของอารมณ์ตลาด การเก็งกำไรจะส่งผลให้เกิดความกลัวหรือความกังวลจนไม่สามารถดำเนินตามแผนการลงทุนที่วางไว้เดิมได้
ปูกะตอย : จริง
โนฮาว : ถัดมา คือ อย่าลงทุนตามฝูงชน เป็นกลยุทธ์ปกติของการลงทุนแบบสวนกระแส การลงทุนสวนกระแสจะกระทำได้ก็ต่อเมื่อพิจารณาได้ว่าตลาดมีการประเมินมูลค่าของหุ้นหรือดัชนีผิดพลาด และนักลงทุนต้องไม่เพิ่มสัดส่วนลงทุนตามสัดส่วนตลาด โดยเฉพาะเมื่อตลาดเหมือนมั่นใจสุดๆ
ปูกะตอย : มีอีกมั้ย
โนฮาว : ปรับพอร์ตสวนตลาด เป็นการปรับสัดส่วนการลงทุนสวนกระแสตลาด โดยเพิ่มน้ำหนักการลงทุนในหุ้นที่ราคาต่ำกว่าราคาที่เหมาะสม และขายหุ้นที่ราคาตลาดแพงกว่าราคาที่เหมาะสม กลยุทธ์นี้ใช้ได้ผลดีหากต้องการชนะดัชนีอ้างอิงหุ้น เช่น SET Index
ปูกะตอย : ฟังง่าย แต่ทำยากนะ
โนฮาว : ใช่แล้ว แต่ถ้าใครไม่แน่ใจ การตัดขาดทุนถือเป็นเทคนิคที่ดีที่สุด
ปูกะตอย : ถูกต้อง งั้นวันนี้ขอตัวก่อนนะ บาย บาย